използва собствен МЕГ, той ще има конкурентно предимство пред своите конкуренти, Arteco, HVL и Solventis, които ще трябва да плащат антидъмпингови мита върху вноса на МЕГ.
 (308)
 Комисията отхвърли тези твърдения. От налагането на мерките ще се възползва цялата промишленост на Съюза, а не само двама производители. Действително един от субектите в групата BASF произвежда охлаждащи течности. При разследването обаче бе установено, че това дружество купува МЕГ от свързано с него дружество на същите пазарни цени като Arteco и други ползватели.
 (309)
 Arteco заяви, че тъй като МЕГ е стока, която се търгува и транспортира в световен мащаб, след налагането на мерки ще има значителна промяна в търговските потоци и ще се увеличи транспортът, което ще доведе до по-високи емисии от световното корабоплаване, а това е в ущърб на прилаганите понастоящем усилия за ограничаване на последствията от изменението на климата.
 (310)
 Комисията отхвърли и това твърдение. Промяната в търговските потоци вече е настъпила през разглеждания период в случаите, когато вносът от засегнатите държави е заменил значителна част от вътрешното производство. Неналагането на мерки ще доведе до замяна изцяло на вътрешното производство с внос и следователно промяната в търговските потоци ще се задълбочи още повече.
 7.7. Заключение относно интереса на Съюза
 (311)
 Въз основа на гореизложеното Комисията стигна до заключението, че на този етап от разследването не са налице наложителни причини да се счита, че налагането на мерки върху вноса на МЕГ с произход от засегнатите държави не е в интерес на Съюза.
 8. ВРЕМЕННИ АНТИДЪМПИНГОВИ МЕРКИ
 (312)
 Въз основа на направените от Комисията заключения по отношение на дъмпинга, вредата, причинно-следствената връзка и интереса на Съюза следва да бъдат наложени временни мерки, за да се предотврати по-нататъшното нанасяне на вреда на промишлеността на Съюза от дъмпинговия внос.
 (313)
 Върху вноса на моноетиленгликол с произход от Съединените американски щати и Кралство Саудитска Арабия следва да бъдат наложени временни антидъмпингови мерки в съответствие с правилото за по-малкото мито, предвидено в член 7, параграф 2 от основния регламент. Комисията направи сравнение между маржовете на занижаване на цените и дъмпинговите маржове. Размерът на митата бе определен на равнището на по-ниския от дъмпинговия марж и маржа на вредата.
 (314)
 Въз основа на гореизложеното ставките на временното антидъмпингово мито, изразени като процент от цената CIF на границата на Съюза, без платено мито, следва да бъдат, както следва:
 Държава
 Дружество
 Временно антидъмпингово мито
 Кралство Саудитска Арабия
 Saudi Kayan petrochemical company (Saudi Kayan)
 11,1 %
 Yanbu National Petrochemical Company (Yansab)
 11,1 %
 Eastern Petrochemical Company (Sharq)
 11,1 %
 Saudi Yanbu Petrochemical Company (Yanpet)
 11,1 %
 Arabian Petrochemical Company (Petrokemya)
 11,1 %
 Jubail United Petrochemical Company (United)
 11,1 %
 Всички други дружества
 11,1 %
 Съединени американски щати
 Lotte Chemical Lousiana LLC
 8,5 %
 MEGlobal Americas Inc
 38,3 %
 Други оказали съдействие дружества
 13,5 %
 Всички други дружества
 52,0 %
 (315)
 Индивидуалните ставки на антидъмпинговото мито за дружествата, посочени в настоящия регламент, бяха установени въз основа на предварителните констатации от настоящото разследване. Поради това те отразяват установените по време на настоящото разследване положение по отношение на тези дружества. Тези ставки на